Video: ANC, EFF reeds haaks in parlement‘n Skermskoot uit die video. Die parlement het nog nie eens amptelik geopen nie en EFF- en ANC-LP’s was reeds in ŉ onderonsie betrokke tydens ŉ induksiesessie. ŉ Video van die onderonsie is wyd op sosiale media gedeel. Die onderonsie het glo gevolg nadat EFF-LP’s die ANC sleggesê het. Thandi Modise, speaker van die Nasionale Vergadering, het intussen gesê die voorval sal ondersoek word om ŉ herhaling daarvan in die toekoms te probeer vermy. Sy het die LP’s se gedrag veroordeel. Modise was nie voorsitter van die spesifieke sessie nie maar was teenwoordig en het die LP’s tot orde probeer roep. Alle parlementslede is vandeesweek besig met ŉ induksieprogram oor presies hoe die instelling funksioneer wat nou hul werkomgewing is. Die induksie maak vandag klaar waarna gewone middagsittings van die parlement Dinsdag sal begin. Just TRAINING. pic.twitter.com/PrTXijGpHQ — Phumzile Van Damme (@zilevandamme) June 12, 2019